เรื่องร้องเรียน: น้ำประปา หยุดจ่าย โดยแจ้งว่าจะหยุดจ่ายเวลา 5:00-10:00 น. วันที่15/3 ขณะนี้ 13:15 น้ำประปา ยังไม่ทำการจ่ายให้ประชาชน   โดยการแจ้งเตือนการหยุดจ่าย แจ้งผ่าน app mwa เวลา 5:25 น. (แจ้งหลังจากหยุดจ่ายน้ำไปแล้ว) ประชาชนไม่สามารถเก็บน้ำไว้ใช้ได้เพียงพอ และเหตุการณ์หยุดจ่ายน้ำช่วงนี้เกิดขึ้นบ่อยมาก เข้าใจว่าเกิดจากการก่อสร้างถนน แต่เมื่อมันตัดสินใจทำถนนไปแล้ว ก็คงต้องเกิดเหตุการณ์แบบนี้บ่อยๆ ฝากผู้ว่าช่วยดำเนินการกับ กปน. ให้ด้วยครับ โดยมีข้อเสนอแนะดังนี้ 1. ให้แจ้งเตือนแก่ประชาชนให้ทั่วถึง ในรูปแบบต่างๆ Call center กปน. แจ้งว่ามีรถประกาศแจ้งเตือน แต่ลูกบ้านไม่เคยได้ยินเลยซักครั้ง แสดงว่า ยังไม่ทั่วถึง 2. การแจ้งเตือน ให้แจ้งเตือนล่วงหน้าอย่างน้อย 12-24 ชม. เพื่อให้ประชาชนสำรองน้ำไว้ใช้ทัน ไม่ใช่การแจ้งเตือนย้อนหลังเหมือนปัจจุบัน 3. การประเมินช่วงเวลาการแก้ไขระบบประปา น่าจะประเมินช่วงเวลาได้แม่นยำกว่านี้ เพราะถึงเวลาโทรไปสอบถาม call center ก็ได้รับแจ้งเพียงว่า ท่ออยู่ลึกอาจล่าช้า และขอเลื่อนเวลาไปเรื่อย (เมื่อวันที่6/3 เหตุหยุดจ่ายน้ำครั้งก่อน แจ้งเลื่อนไปเรื่อยๆ จน 8 โมงเช้าวันที่7/3) อยากให้ประเมินสถานการณ์ให้เป็นอย่างมืออาชีพ เพราะ กปน. น่าจะมีแบบก่อสร้างอยู่แล้ว และก็ควรรู้อยู่แล้วว่าลงลึกไปเท่าไร การคลาดเคลื่อนอาจเกิดขึ้นได้แต่ไม่ควรเกิน 15% ไม่ใช่ขอเลื่อนไปเรื่อย เนื่องจาก แม้ว่าประชาชนรู้ว่าหยุดจ่ายน้ำ การสำรองปริมาณน้ำให้เหมาะสมกับช่วงเวลาก็เป็นเรื่องสำคัญมาก 4. การแจกจ่ายน้ำโดยรถขนน้ำ ยังไม่ได้คุณภาพ  - ไม่มีการประกาศกระจายเสียงเมื่อมีการนำรถมาแจกจ่าย ประชาชนบางท่านไม่รู้ว่ามีการนำน้ำมาแจกจ่าย  - คุณภาพน้ำที่นำมาแจกจ่าย มีการปนเปื้อนสูงมาก ทั้งตะกอน และสีของน้ำที่เหมือนน้ำคลอง (สังเกตได้จากตาเปล่า) โดยบรรทุกน้ำมาบนข้างถังบรรทุกสกรีนไว้ว่า น้ำประปาดื่มได้ ก็อยากเรียกร้องให้ผู้ออกแคมเปญ ทำน้ำให้มีคุณภาพจริงๆ ก่อนนำจ่ายประชาชน  เน้นย้ำเรื่อง - คุณภาพน้ำที่นำมาแจกจ่าย - การกระจายข้อมูลแก่ประชาชนให้ทั่วถึง และมีช่วงเวลาที่เหมาะสม เพียงพอ เพื่อเตรียมรับมือกับสถานการณ์ และรวมถึงการประกาศให้ประชาชนทราบว่ามีการนำน้ำมาแจกจ่ายบริเวณใด พื้นที่ใด ง่ายสุดคือ รถขนน้ำ ประกาศ บนรถ - ทำงานอย่างมืออาชีพ รู้ล่วงหน้า เตรียมการให้พร้อม ประเมินหน้างานให้แม่นยำ
การดำเนินการของเจ้าหน้าที่: ต้องขออภัยลูกค้าสำหรับการสื่อสารและประชาสัมพันธ์ข้อมูลที่ไม่ทั่วถึงค่ะ และขอขอบคุณสำหรับคำแนะนำต่างๆ ซึ่งได้มีการนำเสนอผู้บริหารหน่วยงานที่เกี่ยวข้องรับทราบเพื่อดำเนินการแก้ไขปรับปรุงต่อไปค่ะ และขออภัยในความไม่สะดวกที่เกิดขึ้นมา ณ ที่นี้ค่ะ
ความเห็นของผู้แจ้ง: ผมไม่ได้แจ้งเรื่องการซ่อมน้ำประปาที่ถนนพระราม2 ที่ได้ซ่อมเสร็จไปแล้ว ผมแจ้งถึงวิธีการแก้ปัญหาดังนั้นการบอกว่าการซ่อมเสร็จแล้วปิดเรื่อง ถือเป็นการไม่ได้แก้ปัญหาที่ได้ร้องเรียน กรุณาอ่านทำความเข้าใจในปัญหาที่ร้องเรียนใหม่อีกครั้งครับ
พื้นที่: แขวงแสมดำ เขตบางขุนเทียน กรุงเทพมหานคร